Een dag om te gaan tot die einde van die pad! Is tans in Rio Grande, het laas nag hier geslaap. Die blyplekke hier is vrek duur. Dis noggals 'n groot dorp/stad, so in die middel van nerens. Stel jou voor 'n dorp so groot soos die Paarl daar iewers tussen Copperton en Prieska. Dis soos die Rio Grande en Rio Gallegos lyk. Het die nuwe vurk seels by Rio Gallegois gekry by 'n groot bike winkel. So die BMW is nou 'n baster-bike, het Honda parte in. Meskien laat dit hom beter loop? Het gereedskap geleen by 'n oomie wat wasmasjiene herstel. Ek ry mos nie met gereedskap saam nie, net 'n waterpomp tang (kleintjie) en 'n boesman-kitaar (shifting spanner), wat nie so lekker werk in klein gatjies nie. Nou kan ons weer sien hoe die wereld lyk, kry nie meer die olie spatsels op ons helm se visors nie, so 100%.
Het gester twee ander bikers op die pad gesien, 'n Africa Twin en 'n ou op 'n Suzuki 250, so ons is nie die enigste mense wat die koue aandurf nie. Ja, dis koelerig, maar warmer as toe ons by El Calefate was. Daar le wel plek plek sneeu langs die pad en in die veld. Die area lyk nogals soos Sutherland in die winter. Daar is baie Magellan Ganse ('n pragtige gans), Rheas (klein volstruisie) en Guanocos (bok met 'n lang nek amper soos 'n Llama). Ons sal laat weet waneer ons die mees suidelike stad in die wereld bereik het.